Crna rijeka (Željeznica)
Crna rijeka je lijeva pritoka Željeznice, koja pripada slivu rijeke Bosne. Crna rijeka izvire između padina Jahorine i Trebevića. Nastaje spajanjem dva potoka: Duboki potok i jedan neimenovani, a oba izviru na nadmorskoj visini od oko 1320 m. Voda ove rijeke je izuzetno čista tako da je planirano njeno korištenje u svrhu snabdjevanja Sarajeva vodom za piće, izgradnjom brane i postrojenja te priključenjem na vodovodnu mrežu. Sličan projekat je planiran i na rijeci Bijeloj, lijevoj pritoci Željeznice koja utiče nekoliko kilometara nizvodno od ušća Crne rijeke. Oba projekta su od izuzetnog značaja za snabdjevanje Sarajeva pitkom vodom, ali po cijenu uništenja dva najljepša riječna i prirodna revira šireg područja grada Sarajeva. "Planskim dokumentima predviđena je izgradnja akumulacija Bijele i Crne rijeke, a prostor Igmana, Bjelašnice sa kanjonom Rakitnice je također zaštićena zona. Akumulacija Crna Rijeka bi imala ukupnu zapreminu oko 62.3 hm3 i površinskom akumulacijom od 224 ha. Turbine koje će se koristiti za proizvodnju električne energije bi prosječno davale oko 11.35 x 106 kwh godišnje. Ovom akumulacijom bi se djelimično potopila vikendaška naselja (oko 25 vikendica), dio saobraćajnice Sarajevo – Goražde i dio zemljišta koje se može koristiti za poljoprivrednu proizvodnju, mjesne objekte elektrovodova, vodovoda, PTT-a i jedno groblje."